Liikenne | Uutinen | 30.1.2019

Päivän kuva: Helsinki on seonnut täysin

Pyörätiet aurattu, harjattu ja suolattu kesäkuntoon, vain pyöräilijät puuttuvat.

Jaa artikkeli

Lumisateiden jäljiltä 99,9 prosenttia työmatkalaisista saa Helsingissä tarpoa umpihangessa. Bussit ovat jumissa lumessa ja myöhässä. Auroja ei näy ja paikoitellen lumen päälle kylvetään suolaa.

Ongelmat eivät korostu vain pikkukaduilla, sillä myös keskustaa halkovalla Lönnrotinkadulla autojen pohjat ottavat kiinni keskivalliin kuin mökkipolulla. Tiekarhut ja järeämpi aurauskalusto vaikuttaa kuolleen sukupuuttoon.

Tilannetta helpottaa vain se, että monet ovat jättäneet työmatkaliikenteen väliin jäämällä etätöihin.

Helsingin näkemys siitä, että liikkuminen vain lisääntyy ja tehostamisvaatimukset edellyttävät tavaroiden ja ihmisten siirtymistä nopeammin on melkoisessa ristiriidassa talviarjen kanssa.

Vielä jos visioidut kaupunkibulevardit ja kaupungin koon kasvattaminen 800 000:een helsinkiläiseen toteutuvat, olemme liikkumisen näkökulmasta vähintäänkin pulassa.

Lisäys 8.2.2019: Lue Moottori.fi:n kattava raportti Helsingin lumiongelmasta: Autoja esteinä, auravalleja suojateillä, harjattuja pyöräteitä – tältä näyttää 10 miljoonan euron lumisota Helsingissä

Kuva: Petri Munukka Teksti: Moottorin työryhmä